**Zmluva o pôžičke**

uzatvorená podľa § 657 a nasl. zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“)

medzi:

**Veriteľom:**

Meno a Priezvisko: ........................................................................

Rodné priezvisko: ........................................................................

Bydlisko: ........................................................................

Dátum narodenia: ........................................................................

Rodné číslo: ........................................................................

Číslo účtu: ........................................................................

IBAN: ........................................................................

Banka: ........................................................................

(ďalej len„veriteľ“)

**a**

**Dlžníkom:**

Meno a Priezvisko: ........................................................................

Rodné priezvisko: ........................................................................

Bydlisko: ........................................................................

Dátum narodenia: ........................................................................

Rodné číslo: ........................................................................

Číslo účtu: ........................................................................

IBAN: ........................................................................

Banka: ........................................................................

(ďalej len„dlžník“)

**Článok I**

**Predmet zmluvy**

1. Na základe tejto zmluvy sa veriteľ zaväzuje prenechať dlžníkovi peňažnú sumu vo výške ......................... Eur, slovom ......................... Eur (ďalej len „predmet pôžičky“), za podmienok a spôsobom určeným touto zmluvou.
2. Predmet pôžičky veriteľ odovzdá dlžníkovi ......................... *(napr. pri podpise zmluvy, do 5 dní od uzavretia zmluvy a pod.)*, a to ......................... *(napr. bezhotovostným prevodom na bankový účet dlžníka uvedený v záhlaví tejto zmluvy, v hotovosti k rukám dlžníka a pod.)*. Dlžník na výzvu veriteľa bezodkladne písomne potvrdí veriteľovi prijatie pôžičky v celom rozsahu.
3. Ak veriteľ neodovzdá dlžníkovi predmet pôžičky v súlade s touto zmluvou, dlžník má nárok na zmluvnú pokutu vo výške ......................... Eur. Zaplatením zmluvnej pokuty táto zmluva zaniká.

**Článok II**

**Úrok**

Zmluvné strany sa dohodli, že pôžička bude *bezúročná* / *úročná, s úrokom vo výške* ......... % *ročne z predmetu pôžičky odo dňa prijatia predmetu pôžičky dlžníkom do úplného vrátenia pôžičky*.

**Článok III**

**Vrátenie pôžičky**

1. Dlžník sa zaväzuje vrátiť predmet pôžičky (čl. I ods. 1) spolu s úrokom z predmetu pôžičky (čl. II) najneskôr do ......................... *(uveďte konkrétny dátum alebo iný časový údaj)*, a to ......................... *(napr. bezhotovostným prevodom na bankový účet veriteľa uvedený v záhlaví tejto zmluvy, v hotovosti k rukám veriteľa a pod.)*.
2. Veriteľ je povinný prijať i čiastočné plnenie a dlžník má oprávnenie vrátiť predmet pôžičky čiastočným plnením aj pred dohodnutou lehotou vrátenia predmetu pôžičky podľa ods. 1, ak sa zmluvné strany nedohodnú inak. Pri čiastočnom plnení sa plnenie dlžníka započítava najprv na istinu a potom na úroky, ak dlžník neurčil inak.
3. V prípade, ak dlžník nevráti veriteľovi predmet pôžičky riadne a včas v súlade s touto zmluvou, dlžník je v omeškaní a veriteľ je oprávnený od dlžníka požadovať okrem zaplatenia istiny a úroku aj úrok z omeškania vo výške určenej všeobecne záväzným právnym predpisom.
4. Veriteľ na výzvu dlžníka bezodkladne písomne potvrdí dlžníkovi vrátenie predmetu pôžičky v celom rozsahu. Veriteľ môže dlžníkovi potvrdiť aj čiastočné vrátenie predmetu pôžičky.

**Článok IV**

**Záverečné ustanovenia**

1. Zmluvné strany si zmluvu pred jej podpisom prečítali, je pre nich určitá a zrozumiteľná a vyjadruje ich slobodnú a vážnu vôľu. Na znak súhlasu ju vlastnoručne podpisujú.
2. Zmluva sa vyhotovuje v 2 rovnopisoch, pričom obe zmluvné strany obdržia po jednom rovnopise.
3. Zmluvu možno meniť a dopĺňať len písomnými dodatkami podpísanými oboma zmluvnými stranami.
4. Právne vzťahy neupravené touto zmluvou sa spravujú príslušnými ustanoveniami o zmluve o pôžičke upravenými v Občianskom zákonníku ako aj inými dotknutými všeobecne záväznými právnymi predpismi platnými a účinnými v Slovenskej republike.
5. Zmluva nadobúda platnosť a účinnosť dňom podpisu všetkými účastníkmi.

V ......................... dňa ......................... V ......................... dňa .........................

|  |  |
| --- | --- |
| Veriteľ:    .......................................................  *Meno a Priezvisko* | Dlžník:  .......................................................**...**  *Meno a Priezvisko* |